А калі, нарэшце, пасля ўсіх цяжкасцяў і перыпетый першы ўраджай хмелю ўсё ж такі быў атрыманы, здзівіліся ўсе – і чэхі, і беларусы. Па якасці шышак і прыросту каранявой сістэмы хмель з чэшскіх саджанцаў, які вырас на беларускай зямлі… пераўзышоў нават чэшскія паказчыкі. І вось за гэтае дасягненне, як адзначае Мікалай Сідзюк, мы зноў павінны быць удзячнымі нашай цудоўнай зямлі… Дарэчы, як адзначалі самі чэхі – прызнаныя майстры піваварнай прамысловасці, менавіта добрая сыравіна – у тым ліку хмель — і ёсць галоўнае складаемае якаснага піва. А ад самога півавара патрабуецца, на іх погляд, усяго толькі… сумленне.